Norvegiyada musulmonlar yahudiylar bilan birdamligi belgisi sifatida namoyish o‘tkazdi

Norvegiya poytaxti Osloda minglab musulmonlar mamlakatdagi yahudiylar jamiyati bilan birdamligi belgisi sifatida namoyish o‘tkazdi, deya xabar bermoqda “Exo Moskvi”. Tadbir Kopengagendagi sinagogaga qurolli hujum  uyushtirilganidan so‘ng tashkil qilindi.

Yuzlab musulmonlar Norvegiya poytaxtidagi markaziy sinagoga (yahudiylar ibodatxonasi) atrofida jonli halqa hosil qilib, antisemitizm va islomofobiyaga qarshi chiquvchi shiorlarni baralla aytdi.
Yig‘ilganlar shuningdek, dinga e’tiqod qilish erkinligini yoqlab chiqdi va Yevropaning yirik shaharlarida ketma-ket hujumlar uyushtirgan aqidaparastlarni qoraladi.